แรงขายหุ้นกลุ่มแบงก์-คอมเมิร์ซ กด SET ปิดเช้าลบ 7 จุด นลท.จับตาเงินเฟ้อสหรัฐฯคืนนี้
SET ปิดเช้าลบ 7 จุด รับแรงขายหุ้นกลุ่มแบงก์-คอมเมิร์ซกดดัน และยังรอตัวเลขเงินเฟ้อ แนวโน้มช่วงบ่ายคาดแกว่งตัวในกรอบ ให้แนวรับ 1,600 จุด และแนวต้าน 1,620 จุด
SET ปิดลบ 7 จุด รับแรงขายหุ้นกลุ่มแบงก์-คอมเมิร์ซกดดัน และยังรอตัวเลขเงินเฟ้อ แนวโน้มช่วงบ่ายคาดแกว่งตัวในกรอบ ให้แนวรับ 1,600 จุด และแนวต้าน 1,620 จุด
11 พ.ค. 2565

นายชาญชัย พันทาธนากิจ ผู้ช่วยผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยช่วงเช้าที่ผ่านมาเริ่มเห็นการพักตัวลง หลังเมื่อวานนี้ปรับตัวขึ้นทางเทคนิค โดยมีหุ้นที่กดดันตลาดคือ หุ้นกลุ่มธนาคารพาณิชย์และกลุ่มคอมเมิร์ซ สวนทางกับหุ่นกลุ่มชิ้นส่วนอิเล็กทรอนิกส์ที่ปรับตัวขึ้น แต่อย่างไรก็ตามภาพรวมตลาดยังขึ้นได้จำกัด เนื่องจากนักลงทุนอยู่ในโหมด Wait&amp;See โดยรอดูการเปิดเผยตัวเลขเงินเฟ้อเดือนเม.ย.ของสหรัฐ ในคืนนี้ ซึ่งตลาดคาการณ์ว่าจะออกมา 8.1% หากต่ำกว่าคาดอาจทำให้แรงกดดันต่อเงินเฟ้อคลายกังวลลง แต่หากสูงกว่าคาดก็อาจเห็นการปรับฐานเกิดขึ้นอีกรอบ
สำหรับแนวโน้มการลงทุนในช่วงบ่าย นายชาญชัย คาดว่า ตลาดฯ น่าจะแกว่งตัวอยู่ในกรอบ แนวรับที่ 1,600 จุด และแนวต้าน 1,620  จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BANPU มูลค่าการซื้อขาย 1,915.08 ล้านบาท ปิดที่ 12.00 บาท ลดลง 0.10 บาท
OR มูลค่าการซื้อขาย 1,894.97 ล้านบาท ปิดที่ 26.75 บาท เพิ่มขึ้น 1.50 บาท
AOT มูลค่าการซื้อขาย 1,497.45 ล้านบาท ปิดที่ 65.75 บาท ลดลง 1.25 บาท
ADVANC มูลค่าการซื้อขาย 1,188.76 ล้านบาท ปิดที่ 214.00 บาท เพิ่มขึ้น 1.00 บาท
KBANK มูลค่าการซื้อขาย 1,129.52 ล้านบาท ปิดที่ 145.00 บาท ลดลง 2.00 บาท